open-index/open-wikipedia-markdown huggingface dataset:
Sapundu

Patung **Sapundu** atawa **Sepundu** marupakan bantuk seni ukiran kayu khas masyarakat Dayak Ngaju matan Provinsi Kalimantan Tengah.  Patung Sapundu biasanya marupakan sabuting tiang kayu nang umumnya baasal matan kayu ulin nang dipahat gasan maulah wujud sabuting mahluk hidup kaya manusia atawa bamacam macam binatang. Patung kayu ngini biasanya dicat lawan warna-warna nang cerah.  

Batang kayu Sapundu biasanya ditanam ke dalam tanah lawan katinggian nang berkisar antara 1,5 sampai 2 meter  dari parmukaan tanah. Manurut kaparcayaan masyarakat Dayak Ngaju, patung Sapundu saurang marupakan parwujudan atawa personifikasi dari arwah laluhur bubuhannya lawan pambuatan patung Sapundu ngini umumnya dimaknai sabagai bantuk panghormatan lawan bukti cinta urang-urang nang masih hidup di dunia sagan laluhur nang sudah maninggal dunia.

## Kagunaan
Patung Sapundu sabagai sabuah karya seni tradisional masyarakat Dayak Ngaju baisi babarapa kagunaan panting. Kagunaan utama patung ngini adalah sabagai tiang panampungan binatang-binatang kurban nangkaya karbau, sapi, atawa sapi nang akan dikurbanakan dalam upacara Tiwah lawan jua baguna sabagai bantuk pawakilan  figur nang akan mangawani arwah manuju Lewu Tatau (alam surgawi). 

## Jenis
Berdasarkan bentuk nang rancak ditamui di masyarakat, tiang patung Sapundu dibagi manjadi anam janis :

# *Sapundu Hatue*
# *Sapundu Bawi*
# *Sapundu Sambali*
# *Sapundu Haramaung*
# *Sapundu Embak Bakas*
# *Sapundu Rahu Nyampang*

## Jujuhutan
Balai Basarah

**Balai Basarah** yatu sambatan nang dipakai gasan wadah sambahyang buhan Hindu Kaharingan, kaparcayaan asli suku Dayak di Kalimantan. Istilah lain gasan manyambat wadah sambahyang umat Hindu Kaharingan yatu *Balai Kaharingan* atawa *Rahan*.

## Etimologi
Istilah *Balai Basarah* ngini bamuasal matan basa *Sangiang*, ragam tingginya basa Dayak Ngaju. Dalam basa Sangiang, kata balai baarti rumah Tuhan wan kata basarah baarti wadah panyarahan diri kapada *Ranying Hatala Langit* (Tuhan Nang Mahatinggi). Dalam KBBI sorang, kata balai ngini baarti gedung, rumah, atawa kantur. Sadangkan basarah baarti pasrah wan mamarcayakan diri kapada sasuatu nang disambah. Pungkalanya, Balai Basarah diartiakan rumah Tuhan, wadah manusia sambahyang wan basarah diri kapada Tuhan Nang Kuasa.

## Struktur
Balai Basarah kabiasaannya baisi citakan nang barupa gedung atawa rumah sagi ampat. Bagian atap, awamnya batingkat, mulai tiga inggan tujuh susunan, nang bila bamagin ka atas bamagin halus. Susunan hatap nang batingkat nitu manampaiakan satiap alam nang pucuknya yatu alam atawa wadah matan *Ranying Hatala Langit* (Tuhan Nang Mahatinggi). Salain nitu, sabuting Balai Basarah biasanya bisi hiasan atawa ukiran *Batang Garing* nang jadi pananda matan kahidupan, jua tanda matan takaitnya kahidupan antara alam bawah, alam tangah, wan alam atas. Namun, ada jua babarapa Balai Basarah nang bagian atapnya mirip gedung atawa rumah biasa lawan pambidanya yaitu plang atawa papan nama nang manampaiakan bahwa gedung awa rumah nitu ialah Balai Basarah. 

## Fungsi
Balai Basarah gasan wadah sambahyangnya buhan Hindu Kaharingan baisi babarapa fungsi, yaitu:

* Fungsi sambahyang, yatu Balai Basarah gasan wadah diadaakannya sambahyangan kapada Ranying Hatala Langit (Tuhan Nang Mahatinggi)
* Fungsi ritual adat, yatu Balai Basarah gasan wadah digawinya bamacam tradisi wan adat matan suku Dayak nangkaya ritual Bayar Hajat, ritual Pakanan Sahur Lewu, wan acara adat Tiwah.
* Fungsi pendidikan, yatu Balai Basarah gasan wadah mamadahi manusia lawan ajaran Kaharingan lawan barbagai macam tradisi wan adat matan suku Dayak.

## Referensi
Fridolin Ukur

**Fridolin Ukur** () adalah pandita dan sastrawan Indunisia.

## Riwayat gawian
Fridolin dapat gelar Sarjana Teologi (S.Th.) di Hoogere Theologische School (kini STT Jakarta) tahun 1955. Wayah tahun 1962 Sidin bahasil mandapatakan gelar Magister Teologi (M.Th.) matan kampus nang sama. Fridolin juwa dapat rajaki gasan mandarasi ilmu di Fakultas Teologi Uniparsitas Basel Swiss, tahun 1964-1965. Fridolin dapat pulang gelar doktor wayah hari Sanayan, 20 Disimbir 1971, imbah maulah disertasi nang batajuk *Tantangan Jawaban Suku Dayak*. Wayah 1956, Fridolin ditahbiskan sawagai pandita.

## Karya

* *Malam Sunyi* (Kumpulan Sajak, tarbitan BPK 1960)
* *Darah dan Peluh* (Kumpulan Sajak, tarbitan BPK 1961)
* *Belas Tercurah* (Kumpulan Sajak, tarbitan BPK 1980)
* *Iklan dari Surga* (Kumpulan Renungan, tarbitan Pustaka Sinar Kasih 1980)
* *Wajah Cinta* (Kumpulan Puisi, tarbitan 2001)
* *Tantang Jawab Suku Dayak*
* *Tuaiannya Sungguh Banyak*

## Panarimaan
Karya Fridolin Ukur pernah dipublikasiakan dalam majalah *Ut Omnes Unum Sint*, *National-Zeitung Basel*, *Baslert Nachrichten*, *La vie Protestan*, wan *Zurichsee Zeitung*.

## Jujuhutan
Tugu Bundaran Rumpiang

**Tugu Bundaran Rumpiang** atawa **Bundaran Cahaya Baru** ialah sabuting tugu nang baandak di Bundaran Rumpiang parak Jumbatan Rumpiang, Kacamatan Cerbon, Barito Kuala. Tugu ngini dirasmiakan ulih Pj. Bupati Barito Kuala matan Sanayan, 20 Januari 2025.

## Bantuk wan Ukiran
Tugu Bundaran Rumpiang manampaiakan unsur-unsur lambang Barito Kuala (Batola). Lambang nitu kawa diitihi matan bantuk tugu nang baisi unsur utama kaya taming, pusaka raja tumpang, banih wan purun. Bangunan ngini mamakai ukuran matan tanggal ranaknya Batola, yatu 4 Januari 1960. 4 Januari ditampaiakan ampat buncu lantai nang *simetris.* Januari atawa bulan partama, diwujudkan malalui punadim satinggi samitir. Tahun 1960 dilambangakan malalui tinggi barataan tugu yatu 19,60 meter. Bantuk tugu ngini digawi ulih arsitik Fakultas Teknik, Universitas Lambung Mangkurat.

## Referensi
Bontang Hajat

**Bontang Hajat** atawa **Buntang Hajat** ialah upacara adat nang dihajatkan masyarakat Dayak Maayan sawagai wadah syukuran bagi nang panjang umur, disihatkan badan, wan kemakmuran, atawa gasan bayar janji nang dipadah samalam lawan urang bahari, wan tamasuk dalam ritual Ijame atawa Netek Tumpang Liura. Meskipun digawikan khusus oleh urang-urang agama Kaharingan, upacara ngini gin jua digawi oleh urang Dayak Maanyan biasa rajin. Upacara ini biasa digawi sampai sambilan hari wan sambilan malam lawan manumbalakan binatang-binatang ternak, macam hadangan, kambing, babi, itik, ayam.

Bontang Hajat ni bamula lawan upacara papas pali nang ditandai lawan mamasukkan tengkorak urang bahari ke Balai sawagai wadah utama acara tu, nang diumpati lawan tarian nang arai salawas acara.  Pas panyambilihan hadangan, awalannya lawan upacara mandiriakan *[[baluntang]]* (patung) urang-urang nang sampai umur nang dibuat matan kayu ulin. Urang-urang Kaharingan jua maulah *[[sepundu]]* atawa *baluntang* sawagai wadah gasan maikat hadangan. Penutupnya lawan acara *[[miempu]]* atawa balian dadas. Pas 2019 sampai wahini, upacara ni suah digawi di Kabupaten Barito Timur, Kalimantan Tangah.

## Jujuhutan
Tiwah

**Tiwah**, atawa Tiwah Lale, dipinandui jua lawan magah salumpuk liau uluh matei adalah upacara kamatian dalam agama Kaharingan nang diulah ulih suku Dayak Ngaju wan jua sub-suku Dayak lainnya di Kalimantan nang masih ma'anut agama Kaharingan, khususnya di Kalimantan Tangah. 

Upacara ini batujuan gasan manyampaiakan jiwa atawa roh manusia nang sudah maninggal dunia ka wadah nang abadi yaitu Lewu atawa Dia Rumpang Tulang, Rundung Raja Dia Kamalesu Uhate, Lewu atawa Habaras Bulau, Habusung Hintan, Hakarangan Lamiang atawa Lewu Liau nang baandak di langit katujuh.  Pada tahun 2014, upacara Tiwah sudah dimasukakan ka dalam panatapan Warisan Budaya Takbenda Indonesia nang digawi ulih Kementerian Pendidikan dan Kebudayaan

Upacara Tiwah dilakuakan kapada urang atawa angguta kaluarga nang sudah lawas maninggal wan sudah lawas dikubur lawan umur makam kawa 7-10 tahun lawasnya marga nang diparluakan dalam ritual Tiwah adalah tulang-tulang urang nang sudah maninggal. Imbah manunggu lawas, kuburannya kawa digali, imbah itu dilakukan macam-macam ritual, wan akhirnya tulang-tulangnya ditaruh ka dalam "Sandung" atawa "Pambak".

## Jujuhutan
Luhing Munduk

**Luhing Munduk** yatu seni ukir patung babantuk miniatur nang manggambarkan kahidupan susial budaya buhan Dayak. Luhing Munduk manampaiakan kalakuan urang, rajin dilangkapi bamacam patung nang mamadahkan Bhinneka Tunggal Ika.

Luhing Munduk rancaknya maandak ukiran nang manampaikan tarian sakral (*kanjan*). Imbah tu, ada jua nang manampaikan urang baagama atawa tukuh masyarakat nang lagi manggawi ritual (*manawur*).

Patung Munduk ngini mamiripi bungkahan kayu. Di dalamnya, bungkahan kayu nitu diukir wan dibari babarapa hiasan, kaya patung halus atawa miniatur sandung, nang jadi dipinanui jua awan sambatan *pahatan sandung.* Ulih sababnya, Luhing Manduk ialah patung nang banilai magis bagi buhan Dayak Kaharingan.

Patung ngini baguna gasan miniatur nang manampaiakan kahidupan susial buhan Dayak. Labihnya, Luhing Munduk jua rancak manampaiakan kalakuan urang nang dihurmati buhan masyarakat

## Referensi
Potong Pantan

**Potong Pantan** ialah upacara adat basambut tamu nang digawi matan urang-urang Dayak Ngaju di Kabupatin Kapuas, Kalimantan Tangah. Upacara ni dah digawi pas zaman urang bahari wan diwarisi rajin sampai wahini. Dalam upacara ni, berataan tamu nang datang dimintai gasan mamotong batang paring hijau nang dipasang malintang di pintu masuk lawan mamakai sabilah mandau sawagai buka jalan, manolak bala, wan bentuk penghormatan. Potong pantan ni diumpati lawan musik tradisional wan nyanyian nang mamakai basa Sangian.

Semboyan "Tamu adalah Raja" masih tapakai gasan masyarakat di tempat ni. Makanya, sabarataan urang-urang kampung dari ketua adat sampai kakanakan akan umpat manyambut tamu-tamu lawan keramian. Pas manyambut tamu, ada jua mamotong sembelihan sawagai bentuk penghormatan gasan arwah urang-urang bahari. Upacara ni dipimpin oleh saurang pamuka agama nang diumpati doa mamakai bahasa Sangian. Upacara nang sama jua digawi pas para tamu handak kaluar dari wadah tu. Kasaian minyak lamak wan parupuian rabuk putih di pipi ujar kawa malindungi tamu matan gangguan roh buruk pas bulikan.

## Kaparcayaan
Upacara ni digawi gasan bajauh dari hal-hal nang buruk gasan urang-urang sakitar jua wan bubuhan tamu. Kepercayaan buhannya, jakanya kayu tu dibalah kadada halangan, maka tamu tu dapat ditarima wan lancar aja jalannya wayah balalah ke situ. Kaitu jua sabaliknya, jakanya kada tabalah bujur, maka tu ada nang ditakunakan artinya balalah buhannya ke tanah urang Dayak. Imbah paring tabalah, maka sabarataan urang akan batapuk tangan. Buhannya baarai jaka halangan ada hasilnya imbah dilalui. Uumpatan tatabuhan musik karas banar, maka menandakan pucuk potong pantan. Imbahnya balah paring, urang-urang mengasai rabuk putih di pipi atawa minyak lamak di kaning bubuhan tamu. Imbahnya lagi, ditarusakan lawan tarian potong pantan.

## Jenis-Jenis
Sabujurnya lawan sejarah, panghalang nang tapakai dalam potong pantang ni baisi banyak guna:

* Pantan *[[haur]]* (paring) tapakai gasan nyambut urang nang hanyar bulik matan perang lawan bawa kamanangan wan pantan jenisnya mamakai *haur* kuning (paring kuning).
* Pantan *[[balanga]]* (tajaw) akan tapakai pas maadakan acara kawinan adat, sawagai simbol kabangsawanan atawa kadudukan sosial.
* Pantan ''garantung'' (gong) batujuan sama lawan *balangan* (tajaw).
* Pantan *[[bawi]]* tu tapakai bubuhan binian nang anum, rancak digawi wayah pesta kawinan.
* Pantan bahalai (kain panjang) tapakai gasan bubuhan tamu nang baisi jabatan, urang terhormat bakadudukan binian nang ngalih tapakai mandau.
* Pantan ''tewu'' (manisan) tapakai wayah acara gotong royong pas panen atawa pas bagawi di padang.

## Jujuhutan
Manasai

**Manasai** yaitu ngaran tari pargaulan nang ada di bubuhan urang Dayak di Kalimantan Tangah. Tari ngini marupakan tarian nang malambangakan kabagiaan. Tari ngini rajin digawi wayah manyambut tamu nang datang ka Kalimantan Tangah. 

Tari ngini digawi lawan iikungan urang, laki-laki wan bini nang badiri satu lawan satu dalam salingkaran, barataan dimulai lawan mahadap ka lingkaran, lalu ma'apai ka kanan sambil mamindahkan ka' arah lawan jarum jam lalu mamindahkan ka luar lingkaran, mamindahkan ka kiwa lagi sambil mamindahkan ke' hadapan. Jadi imbah itu sambil baputar tarus malawan jarum jam sambil maumpati *ritme* lagu pargaulan nang judulnya sama, lagu Manasai. Satiap garakan batis dalam tarian ngini, mahirip lawan garakan dalam irama Cha-Cha. *Pameran* tari ngini kada dibatasi lawan umur. Siapa haja wan umur barapa haja kawa bagabung. Bagabung dalam lingkaran tarian kawa diumpati wayah pabila haja, maumpati irama lagu. Magin banyak urang nang bagabung, maka bulatan tarian pacangan baluas sasuai ikungan urang nang bagabung. Irama musik kawa dihancapi sakira maulah suasana magin rami.

Tari Manasai juwa rajin ditampilakan wayah ada aruh nangkaya Festival Budaya Isen Mulang yaitu acara tahunan nang digawi ulih pamarintah dairah Kalimantan Tangah.

Ada nilai-nilai nang tersirat (Belom Bahadat) nang *dipresentasikan* pada tarian ini diantaranya nilai-nilai pendidikan karakter kaya: agama, jujur, toleransi, kreatif, mandiri, ramah/komunikatif, cinta damai, cinta tanah air, gotong royong, dan tanggung jawab konsepsi ini jua diuraikan dalam filosofi "Budaya Betang" nang terdiri dari 4 pilar yaitu nang pertama urang Dayak hidup jujur dan taqwa kepada Tuhan Yang Esa, dua urang Dayak iduik dalam kesetaraan, tiga urang Dayak idup dalam kesamaan, nang terakhir urang Dayak adalah Abdi Hukum. 

## Jujuhutan
Masigit Agung Al Mukarram Amanah

**Masigit Agung Al Mukarram Amanah** yaitu masigit nang baandak di Jalan Tambun Bungai RT 36 Kampung Selat Tengah, Kacamatan Selat Kabupatin Kapuas, Kalimantan Tangah. Masigit ngini jadi masigit nang pangganalnya di Kabupatin Kapuas wan jadi pusat gagawian bubuhan umat Islam di kabupaten ngitu.

## Jajuhutan
Tugu Simpang Mahir Mahar

**Tugu Simpang Mahir Mahar** yaitu tugu nang baandak di Kuta Palangka Raya, Kalimantan Tangah. Tugu ngini dibangun sakira mangganang jasa Mahir Mahar, salah sabuting urang nang mambangun Kuta Palangka Raya.

## Jajuhutan
Mariam Japang Panajam

**Mariam Japang Panajam** yaitu paninggalan basajarah nang baandak di Kabupatin Penajam Paser Utara, Prupinsi Kalimantan Timur, Indunisia. Mariam ngini dibangun lawan buhan Romusha wayah masa panjajahan Japang. Mariam ngini gunanya gasan binting patahanan wilayah Panajam nang bahari bangaran Balikpapan Seberang. Muntung mariam itu bamara ka laut wan tujuannya gasan mangganggu kapal-kapal nang maulah ngalih di wilayah banyu Balikpapan wayah itu.

Mariam ngini sawat dipandirakan gasan dipindahakan ka markas kodim nang ada di sana, tagal warga balum hakun maraga hiwal sajarah nang ada di sana.

## Bahan acuan
Langsat

**Langsat** atawa ***Lansium domesticum''' (''dimasukakan jua sawagai ***Lansium parasiticum**') ialah jenis buah tropis nang matan bubuhan Meliaceae. Buah ni awalannya matan Asia Tanggara mirip lawan duku, kokosan, pisitan, celoring, wan lainnya nang jenisnya sama. Ngaran-ngaran nang ada ni banyak banar sakalian jua sawagai macam-macam bentuk wan pohon nang beda-beda. Rasanya asam wan manis, ada air di dalamnya, gatah baning kena takaluar matan buahnya pas matang. Biji langsat tu ganal wan rasanya pahit banar jaka taigut sadikit ja.

## Jujuhutan
GKE Imanuel Mandomai

**Geréja Kalimantan Evangelis "Imanuel" Mandomai** atawa **Garija Imanuel Mandomai** yaitu garija nang baandak di kampung Saka Mangkahai, kacamatan Kapuas Barat, Kabupatin Kapuas, Kalimantan Tangah. Garija ngini dibangun tahun 1876 wan jadi garija panuhanya di Kalimantan Tangah wan ditatapakan jadi salah satu cagar budaya nasiunal di prupinsi itu.

## Bahan acuan
Sandung

**Sandung** atawa Sandong adalah wadah gasan manyimpan tulang urang nang sudah maninggal lawan sudah dilaksanakakan upacara Tiwah ulih Suku Dayak nang baagama Kaharingan di Kalimantan. Di babarapa daerah, Sandung dipinandui lawan ngaran lain yaitu Pambak.

Sandung kawa kita jumpai di babarapa dairah di Kalimantan Tangah nang masih kental lawan ajaran agama Kaharingan. Di babarapa lokasi, sandung manjadi barang langka, bahkan manjadi sasaran pancurian barang-barang sajarah.

## Jujuhutan
GKE Palanungkai

**Garija Kalimantan Evangelis Palanungkai** yaitu garija nang baandak di kuta Tamiang Layang, Kabupatin Barito Timur, Prupinsi Kalimantan Tangah, Indunisia. Garija ini manjadi tihang panting dalam sajarah pahabaran Injil panambaian di wilayah Barito Timur.

Garija ini dibangun wayah tahun 1933. Tumatan itu, garija ini sudah babarapa kali dibaiki. Walau damintu, bantuk bangunannya tatap diharagu nangkaya wayah panambaian dibangun. Babarapa banda basajarah masih diharagu sampai damini, misalnya dua papan batulisan basa Maanyan lawan ijaan lawas. Di sakuliling garija tahaga makam pambawa ajaran agama matan Jérman bangaran Ernst Wilhelm Fiege, nang dipinandui lawan ngaran Tuan Tije. Sidin panting banar jasanya dalam mambawa ajaran agama Kerestén di banua itu wayah uncit abad ka-19.

## Bahan acuan
Jumbatan Pulau Telo

**Jumbatan Pulau Telo** ialah jumbatan nang malintang di atas Sungai Kapuas sawagai panghubung Kuta Kuala Kapuas wan Kacamatan Basarang, Kabupatin Kapuas, Kalimantan Tangah wan jadi jalan lalu lalang sabutingnya manuju Kuta Pulang Pisau wan Ibukuta Kalimantan Tangah, lawan jua Kalimantan Selatan. Jumbatan ni gasan lalu lalang ke Kuta Palangka Raya wan dirasmikan pas 19 Juli 1999 matan Manteri Pakarjaan Umum RI, Rachmadi Bambang Sumadhijo. Jumbatan ni kada gasan transportasi aja, tapi jua gasan spot wisata favorit manikmati sanja hari lawan mamandangi hamparan pasir putih Sungai Kapuas wan warung kupi lukal gasan masyarakat lukal wan daerah lain.

## Struktur Jumbatan
Jumbatan Pulau Telo ni panjangnya 580 mitir wan matan sambilan bentang. Tiap bentang panjangnya 60 mitir kacuali tangah panjangnya sakitar 100 mitir lawan lebarnya 9 mitir.

## Kundisi
Lain lawan kuta ganal nang di bawah jumbatan rancak dipakai sawagai wadah tinggal situ, tapi ni rancak dipakai gasan wadah main. Sama lawan Jumbatan Pulau Petak, jumbatan ni jua dipakai gasan jalan ke bawah jumbatan. Pas 2021, di jumbatan ni suah kacalakaan tunggal matan mutur inova tabrak tihang jumbatan tu. Pas 29 April 2024, kapal Krend nang maangkut dua ekskavator manabrak tangah bawah jumbatan nang imbahnya bageser komponen baut panyangganya wan hancur sadikit di sambungan lantai konstruksi jumbatannya.

## Jujuhutan
Kuta Pangkalan Bun

**Pangkalan Bun** (disingkat: PBUN) yaitu indung banua Kabupatin Kotawaringin Barat, Kalimantan Tengah, Indunisia. Pangkalan Bun marupakan bagian matan Kacamatan Arut Selatan wan kungsi matan sabarataan kalurahan yaitu; Kalurahan Mendawai, Raja, Madurejo, Sidorejo, Mendawai Seberang, Baru wan Raja Seberang.

## Sajarah
Maniring ka sajarahnya, Pangkalan Bun sabalumnya dipinandui lawan garan **Sukabumi Pongkalanbu'un** wan marupakan palabuhan atawa pangkalan di higa Sungai Buun (wayahini parak Pakan Indra Sari). Pamulaan ngaran Pangkalan Bun iya **Sukabumi Pongkalan Bu'un** nang diwarisi lawan Sultan Imanudin nang wayah itu mamarintah wan mambabak indung banua pamarintahan matan Kotawaringin Lama. Ngaran Pongkalan Bu'un disambat lawan raja marga rasa hurmat sidin gasan urang nang bangaran Bu'un nang bajasa gasan Kasultanan Kotawaringin.  

Kuta Pangkalan Bun didiriakan wayah 9 Jumadilawal 1221 H atawa 25 Juli 1806 M, nang pas lawan ari urang manajak Tihang Sangga Banua. Kuta ngini marupakan wadah kadudukan Pangeran Ratu (raja) Karajaan Kotawaringin, imbah istana di Kotawaringin Lama ditinggalakan wayah 1814.  

## Transportasi
Pahinian, Pangkalan Bun sudah jadi hub gasan bamamacam parusahaan tatanaman wan parkabunan nang banyak baisi kabun di parak kuta ini.

Jalan darat nang malalui kuta ngini iya Jalan Trans Kalimantan, jadi Pangkalan Bun sudah tahubung lawan Sampit, Ketapang, wan Kuta Pontianak. Jalan laut kawa dilalui lawan palabuhan di Palabuhan Panglima Utar Kumai nang tambus sampai ka Semarang wan Surabaya. Lapangan Tarabang Iskandar juwa jadi jalan atas nang manyambungakan kuta ngini lawan Jakarta, Semarang, Surabaya, Solo, Ketapang, Sampit, Palangka Raya, Pontianak, Banjarmasin, wan Balikpapan. Rahatan 2012 ada ampat parusahaan *penerbangan* nang baisi jalur ngini.

## Wadah bakunjang
Kuta Pangkalan Bun baisi wadah bakunjang nang baandakan di parak kutanya, yaitu:
# Taman Nasional Tanjung Puting 
# Taman Wisata Alam Tanjung Keluang
# Kampung Sega, Mendawai
# Pantai Kubu
# Talok Bogam
# Danau Gatal
# Sungai Arut
# Istana Kuning
# Bundaran Obor

## Pamakanan

* Soto Banjar, yaitu sup nang bahan utamanya diulah matan kaldu ayam atawa daging sapi lawan bumbu nangkaya janar, tipakan, wan sarai.
* Nasi Kuning, yaitu nasi has Indunisia nang dimasak pakai janar nang mambari warna kuning.
* Intalu Sira, yaitu intalu nang dimasak lawan bumbu habang, lawan campuran rasa manis wan padas.
* Tempuyak, yaitu buah durian nang dijaruk sampai lambik.
* Ilat sapi, wadai nang diulah matan galapung gandum, gula habang, *baking soda* wan minyak lamak nang tagasnya mambulat lawan warna habuk
* Sambal lucung, sambal matan kambang patikala.
* Harang Kadra, kawa nang khas di Kampung Raja.
* Karupuk basah yaitu karupuk nang kada ditatak halus wan dilabang, karupuk basah rajin dibanam dahulu hanyar bacacap ka sambal.
* Karupukk iwak wan Amplang nang diulah matan iwak sungai.
* Soto manggala, yaitu soto nang diulah matan gumbili. Dingarani soto manggala marga urang Pangkalan Bun mangarani gumbili lawan manggala.

## Jujuhutan
Langgar Al-Washielah

**Langgar Al-Washielah** yaitu sabuting langgar nang dilapurakan sabagai wadah ibadah umat Islam panuhanya di Kuta Samarinda, Prupinsi Kalimantan Timur, Indunisia. Langgar ini nang dibangun tahun 1837, tatuha pada Masigit Shiratal Mustaqiem nang dibangun tahun 1881. Langgar Al-Washielah dibangun lawan Habib Sayyid Abdurrahman bin Muhammad Asseggaff, padagang muslim matan Samarang nang maukara jua pambangunan Masigit Shiratal Mustaqiem.

Langgar Al-Washielah mulanya dibangun balanting wan maapung di Sungai Mahakam. Imbah 25 tahun, langgar ini dinaikakan ka darat. Walau sudah dinaikakan ka darat, bantuk Langgar Al-Washielah hampir kada baubah tumatan masih di rakit.

## Bahan acuan
Tugu Gunung Perak

**Tugu Gunung Pérak** yaitu sabuting tugu nang baandak di Kabupatin Barito Timur, Prupinsi Kalimantan Tangah, Indunisia. Tugu ini batajak di kawasan bundaran  jalan lintas prupinsi Kalimantan Tangah–Kalimantan Selatan (Trans Kalimantan), di Longkang, kampung Jaar, kacamatan Dusun Timur. Ngaran Gunung Perak dipakai maraga tugu ini manjadi tanda harapan wan dua gasan hidup nang makmur. Tugu ini dirasmiakan wayah 24 Siptimbir 2023 lawan bupati Barito Timur wayah itu, Ampera A.Y. Mebas.

## Bahan acuan
Rumah Panjara Sangasanga

**Rumah Panjara Sangasanga** yaitu bangunan basajarah nang sudah ditatapakan sabagai cagar budaya wan baandak di Kacamatan Sangasanga, Kabupatin Kutai Kartanegara, Prupinsi Kalimantan Timur. Bangunan ini yaitu panjara nang dibangun wayah awal abad ka-20 ulih parusahaan minyak kulunial Walanda, *[[Nederlandsche Handel-Maatschappij|Nederlandsch Indische Industrie en Handel Maatschappij]]* (NIIHM).

## Struktur
Struktur matan bangunan rumah panjara ini babantuk rumah panggung wan mamakai bahan kayu ulin bakualitas. Bangunan ini ada anam buah ruangan lawan ukuran masing-masing ruangannya baisi panjang 2 mitir dan libar 1,5 mitir. Panjara ini dilangkapi lawan luang udara nang bajaruji wasi di bagian atas lawang wan sisi balakang.

## Bahan acuan
Anwar Usman

**Anwar Usman** (diranakakan 31 Disimbir 1956) ialah hakim wan ahli hukum Indunisia nang jadi Ketua Mahkamah Konstitusi Indunisia nang ka anam. Ia tapilih menjabat pada 2 April 2018, menggantiakan Arief Hidayat. Sabalumnya, inya jadi Wakil Ketua Mahkamah Konstitusi Indonesia ka-lima. Ia suah jadi hakim pengadilan tinggi di Jakarta wan suah jadi manajer sumber daya manusia di Mahkamah Agung Republik Indonesia, sampai keputingannya diangkat jadi hakim MK April 2011 mengganti Arsyad Sanusi.

## Riwayat hidup

### Rahatan halus
Inya diganalakan di Kampung Rasabou, Kacamatan Bolo, Bima, Nusa Tenggara Barat. Lulus SD 03 Sila pada 1969 ia manarusakan sekolah ka Sekolah Pendidikan Guru Agama Negeri (PGAN) Bima 6 tahun sampai 1975.

Imbah lulus matan situ, ia lawan kuitan bini merantau ka Jakarta langsung jadi guru honorer di SD Kalibaru. Rahatan begawi jadi guru, inya jua kuliah S1. Inya masuk kuliah fakultas hukum Universitas Islam Jakarta wan lulus pada 1984, belainan pada kawanannya sesama guru nang masuk kuliah IAIN atawa IKIP. Maraga SD Kalibaru jadi betambah gonol wan membuka tingkatan sekolah lain, inya tepilih jadi ketua yayasan.

### Teater
Rahatn jadi mahasiswa, inya aktif di kegiatan teater nang diasuh lawan Ismail Soebardjo. Inya tercatat jadi anggota Sanggar Aksara. Inya suah jua main pilem nang dibintangi lawan Nungki Kusumastuti, Frans Tumbuan wan Rini S. Bono ulahan Ismail Soebardjo pada 1980. Inya cuma dapat peran halus aja, tapi bangga maraga kawa jadi anak buah sutradara. Pilem nang bajudul *[[Perempuan dalam Pasungan]]* jadi Pilem Pembaiknya wan dapat Piala Citra.

## Karier
Waktu di Mahkamah Agung, inya pernah jadi Asisten Hakum Agung periode 1997-2003. Pada 2001, inya menuntungkan kuliah magister hukum di STIH IBLAM Jakarta. Habis itu diangkat jadi Kepala Biro Kepegawaian Mahkamah Agung periode 2003-2006. Pada 2005, diangkat jadi Hakim Pengadilan Tinggi Jakarta tagal tetap begawi jadi Kepala Biro Kepegawaian. Inya mengaku kada asing lawan Mahkamah Konstitusi. Selain matan ilmu nang inya bisi, inya sudah lawas bekawan lawan Hakim Konstitusi Hamdan Zoelva maraga sama-sama matan Bima.

Inya suah jua menjabat jadi Kepala Badan Litbang Diklat Kumdil Mahkamah Agung periode 2006-2011 nang jadi jabatan pehabisannya di lembaga ngitu. Inya dapat gelar doktor Program Bidang Ilmu Studi Kebijakan Sekolah Pascasarjana Universitas Gajah Mada pada 2010. Pada 6 April 2011, inya dilantik jadi hakim konstitusi nang diusulakan Mahkamah Agung. 6 April 2016, inya dilantik jadi hakim konstitusi gasan periode kadua nang habis April 2026.

## Kehidupan pribadi
Inya kawin lawan Hj. Suhada nang begawi jadi bidan di Rumah Sakit Wijaya Kusuma, Lumajang wan Rumah Sakit Jaya Utama, Depok. Pas lawan bini nang ini, inya baisi 3 ikung anak. Imbah bini penambaian habis umur, dimaklumatakan Idayati ading kandung Prisidin Joko Widodo jadi cagar bini hanyarnya. Inya resmi kawin lawan Idayati 26 Mei 2022.

## Jujuhutan

## Pranala luar
Sungai Tapin

**Sungai Tapin** ialah sungai nang lancur lewat Kalurahan Rantau Kanan wan Rantau Kiwa, Kuta Rantau, Kabupatin Tapin, Kalimantan Selatan. Sungai ni gasan sumbar banyu barasih gasan Perusahaan Daerah Air Minum di Kabupatin Tapin wan lancur matan anggal timur hinggan barat malalui Kacamatan Piani, Bungur, Kuta Rantau, Tapin Utara, wan Kacamatan Bakarangan.

Pas 1980-an, kundisi Sungai Tapin jadi sumbar kahidupan gasan warga sakitar sungai. Hal ni lantaran banyu sungai kada rigat banar wan tadapat macam-macam banyu tawar. Lamun, imbah 1993, kundisi banyu sungai manjadi karuh. Pas 2025, indeks kualitas banyu sungai ni udah angka 66, 08 nang dikatagorikan sadang akibat pencemaran biologis barupa kontaminasi tahi manusia atawa hewan wan limbah pertanian wan peternakan.

Sungai Tapin ni sungai nang rawan sabab genangan wan potensi tinggi jaka banjir. Tacatat sungai ni maluap babarapa kali dah wayah 2020, 2022, 2023, wan 2024.

## Mitologi
Sungai Tapin ni rancak dipinandui lawan legenda Balahindang, sabuting kisah rayat nang marangkat di Kabupatin Tapin. Buat kisah tu, alkisah Sungai Tapin diulah maraga balalahan panjang saikung naga putih nang dikutuk matan jelmaan saurang lakian nang mamakan hintalu naga bini.

## Lihat Jua

# Bandungan Tapin

## Jujuhutan
Kuta Kasongan

**Kuta Kasongan** (disingkat: KSN/KSG) adalah indung banua Kabupatin Katingan, Kalimantan Tengah, Indunisia. *Administratifnya*, Kuta Kasongan baandakan di Kalurahan Kasongan Lama wan Kasongan Baru, Kacamatan Katingan Hilir lawan jumlah panduduknya 18.558 ikung nusia (cacah jiwa Indunisia 2020).

## Pahalatan
Pahalatan wilayah Kuta Kasongan yaitu:

## Kapandudukan
Bardasarkan data datang Kamentrian Dalam Negeri malalui Dinas Panduduk wan Catatan Sipil (Dukcapil) 2021, panduduk Kasongan tarikin 18.558 ikung nusia, lawan detail di Kasongan lawas marupokan 14.966 ikung nusia, dan Kasongan Baru marupokan 3.592 ikung nusia. Imbah nitu, amun bardasarkan agama nang dianut, panduduk Kasongan baisi bamamacam agama nang dianut, lawan pambanyaknya adalah Islam. Pasalnya, parsantasi panduduk Kasongan bardasarkan agama nang dianut, yaitu Islam, adalah 67,14%, imbah nitu Kristen adalah 30,53%, Protestan 29,28% wan Katolik 1,25%. Sisanya Hindu, 2,32%, wan Buda, 0,01%. 

Lamun rikinan rumah baibadah di Kasongan ada 7 masigit, 10 langgar, 11 garija Protestan, 1 garija Katolik, 1 Kapel wan 1 pura.

## Pandidikan
Sakulah nang tarikin di Kuta Kasongan, yaitu:

## Jujuhutan
Taman Tanjong

**Taman Tanjong** yaitu ruang tabuka publik nang baandak di kuta Tenggarong, Kabupatin Kutai Kartanegara, Prupinsi Kalimantan Timur, Indunisia. Taman ini dirasmiakan wan dibuka gasan umum ulih Bupati Kutai Kartanegara wayah itu, Edi Damansyah, rahatan 27 Marit 2025.

## Bahan acuan
Taman Tanjung Bersinar

**Taman Tanjung Bersinar** yaitu ruang tabuka publik nang baandak di Kabupatin Tabalong, Prupinsi Kalimantan Selatan. 

## Bahan acuan
Pantai Seribu Cemara

**Pantai Wisata Alam Seribu Cemara** atawa **Pantai Seribu Cemara** ialah objek wisata berupa pantai nang baandak di Kampung Sungai Bakau, Seruyan Hilir Timur, Kabupatin Seruyan, Kalimantan Tangah, Indunisia.

Balain lawan Pantai Sungai Bakau, Pantai Seribu Cemara tabanyak pohon cemaranya. Pantai Seribu Cemara baandak di higa pantai Sungai Bakau.

## Etimologi
Ngaran Seribu Cemara baasal matan andakan pantai ngitu saurang; nang ditanam banyak pohon cemara.

## Sajarah
Pamulaannya, Pantai Seribu Cemara bagabung lawan Pantai Sungai Bakau. Tagal, pada 2019 pamarintah Kuala Pembuang lawan Desa Sungai Bakau mangambangkan Pantai Sungai Bakau jadi dua. Yaitu Pantai Muara Sungai Bakau lawan Pantai Seribu Cemara. Maraga kaadaan jumbatan gantung di sakitar Seribu Cemara rusak, pamarintah Kabupaten Seruyan lalu mambangun baasa sabuting jumbatan di daerah pantai Seribu Cemara. Jumbatan ngitu saurang dingarani Jumbatan Seribu Cemara.

## Kagiatan
Pantai Seribu Cemara ialah pantai nang diulah gasan wisata alam. Salain itu, Pantai Seribu Cemara pas banar gasan kagiatan bakimah; lantaran salain sabagai wisata alam dan pantai, pantai ini jua dijadikan gasan bumi parkimahan.

Banyaknya tumbuhan cemara lawan kaadaan alam nang masih bagus maulah pantai ini diminati ulih banyak urang.

## Jujuhutan
Soto manggala

**Soto manggala** ialah makana khas Kuta Pangkalan Bun, Kalimantan Tangah. Soto ngini diulah matan bahan gumbili. Soto ngini dingarani Soto Manggala maraga urang Pangkalan Bun manyambat gumbili lawan ngaran manggala. Cara mamakan soto ini jua belain: soto ngini kada dimakan lawan nasi, tapi lawan gumbili. Daging nang dipakai dalam soto ini jua balain, buhannya mamakai batis hayam. Maraga kaunikannya, makanan ngini jua sawat dapat rekor MURI pada 2009 sabanyak 8.000 mangkuk soto manggala babaris sapanjang 2 km.

## Bahan wan cara maulah
Bumbu soto ngini adalah bawang putih, sahang, lawan uyah nang dihalusiakan. Tatakan batis ayam lawan bumbu soto dicampur ka dalam sambal nang sudah dicancang lawan dijarang sampai sepalih masak. Soto ngini dihidangkan lawan daun sop dan bawang basanga sasuai kahandak.

## Jujuhutan
Lawas Humbang

**Lawas Humbang** ialah makanan nang diulah matan iwak sungai nang dimasak dalam bambu lawan daun kalapimping, lawan marupakan makanan khas suku Dayak di sakitar Sungai Rungan, Kalimantan Tangah. Panggunaan daun kalapimping mambari rasa asam ka makanan ngini.

## Cara maulah
Cara maulah Lawas Humbang adalah dengan mencampurakan iwak sungai lawan bumbu alu dimasukakan ka dalam bambu khusus. Paring ngini wujudnya tipis lawan masih anum, jadi kada lawas gasan mamasaknya. Paring ngini jua dipakai gasan meulah Lamang.

## Jujuhutan
Dusun Ulu

**Dusun Ulu**, **Murung wan Siang**, nang imbahnya disambat Dusun Ulu wastu yaitu bakas kademangan nang imbahtu wayah 1863 naik jadi Distrik Dusun Ulu , Murung wan Siang (nang marupakan bagian matan wilayah administratif *Districten Becompaij en Doesson* imbahtu wayah 1861 naik tingkat jadi *Afdeeling Becompaije en Doessons*) rahatan Hindia Belanda dahulu.

Wilayah dusun ulu tamasuk wilayah mulai matan kuta Muara Teweh sampai atas sungai Barito. Wilayah ngini wayahini jadi Kabupatin Murung Raya wan Barito Utara di Kalimantan Tangah.

## Kapala suku/Kiai Kapala Distrik

## Itihi juwa

* Distrik Dusun Ulu

## Jujuhutan
Karondam

**Karondam** ialah makanan nang diulah matan iwak sungai nang dimasak lawan bumbu nang baasal matan Kalurahan Bukit Sua, Kacamatan Rakumpit, Palangka Raya, Kalimantan Tangah.

## Cara maulah
Cara maulah Karondam adalah mamakai iwak sungai wan bumbu dalam bantuk umbut potok atawa kecombrang, limau nipis, kunyit, jahe, kemiri, lawan tomat. Iwak dimasak sampai banyunya karing. Amun dimasak sampai karing, Karondam kawa diulah jadi abon iwak.

## Jujuhutan
Sungai Sampit

**Sungai sampit** atawa nang labih dipinandui **sabagai Sungai Mentaya** ialah sungai nang baandak di Kabupatin Kotawaringin Timur, Kalimantan Tangah. Panjangnya sakitar 300 kilometer wan jadi sungai pangganalnya nang mengalir mamisahakan Kuta Sampit. Nangkaya sungai-sungai lainnya nang ada di Kalimantan, dairah ngini jadi sarana angkutan sagan masyarakat satampat, baik gasan mambawa manusia atawa barang wan hasil panambangan. 

## Aktivitas di Sungai Sampit
Sungai ini mangalir manuju Muara dan Laut Teluk Sampit jadi kada hiran banyak kapal-kapal ganal nang malalui sungai ini. Palabuhan Sampit kawa manyandang banyak kapal ganal baik itu kapal industri maupun kapal ganal nang meangkut panumpang kaya Pelni maupun Fery. Kapal ngini malayani macam-macam rute palabuhan lainnya di Indunisia: nangkaya palabuhan Tanjung Emas di Semarang, palabuhan Tanjung Perak di Surabaya atawa palabuhan Ketapang di Kalimantan Barat.

## Jujuhutan
Sungai Lamandau

**Sungai Lamandau** ialah ngaran sungai nang ada di hagian salatan Kalimantan Tangah nang malalui Wilayah Kabupatin Lamandau di bagian hulu lawan Kabupatin Kotawaringin Barat di bagian hilirnya lawan bamuara di Laut Jawa. Sungai Lamandau baisi panjang 300 km lawan lebar rata-rata 450 m dan kedalaman rata-rata 7m.

## Kagiatan di Sungai Lamandau
Sungai Lamandau bafungsi gasan kagiatan parikanan, peternakan, mangaliri tanaman, pamakaian rumah tangga, transpurtasi sungai, lawan sumber banyu PDAM. Masyarakat baaktivitas di bantaran Sungai Lamandau gasan mandi, bebasuh,wan sabagainya

## Jujuhutan
Taniran, Benua Lima, Barito Timur

**Taniran** yaitu sabuting kalurahan di Kacamatan Benua Lima, Kabupatin Barito Timur, Prupinsi Kalimantan Tangah, Indunisia.
Pambantaian Yahukimo (2025)

**Panyarangan KKB di Yahukimo 2025** adalah sarangan basanjata nang dilakukan ulih Kalumpuk Kriminal Bersenjata (KKB) lawan para panambang amas di Kabupatin Yahukimo, Papua Pagunungan, matan 6 April 2025. Serangan ngini manyababakan 11 urang mati wan dua lainnya ditangkap. Paristiwa ngini tarjadi matan di wadah nang itu ialah lokasi 22 lawan Muara Kum saat urang lagi asik manambang amas. Sarangan nang tarjadi tikas Ahad, 6 April 2025 ngini ditangguh dipaulah ulih KKB Yahukimo nang dikapalai ulih Elkius Kobak.

## Asal Mula Kajadian
Kagiatan panambangan amas manual di Yahukimo sudah jadi sumber panambaian banar gasan banyak urang nang badiam disitu. Kagiatan ini rancak banar digawi kada baizin bujur-bujur sahingga kawa dianggap sabagai tambang ilegal. Maskipun kaya itu, karna tingkat kanyamanan hidup masyarat daerah nitu sangat tagapit mau kada mau tapaksa bagantung juga lawan kagiatan panambangan ngisi.

KKB atawa nang banyak dikatahaui urang sabagai Tentara Pembebasan Nasional Papua Barat (TPNPB), aktif di barbagai wilayah Papua, tamasuk jua Yahukimo. Kalumpuk ngini sacara tabuka kd mau manurut lawan kabaradaan pamarintah Indonesia di Papua lawan wani maakaui bahwa inya ni mamparjuangkan kamardikaan wilayah ngitu. Buhannya ngini malakukan sarangan terhadap aparat ka'amanan lawan urang sipil, nang buhannya fitnah sabagai bahagian matan upaya militer Indunisia. Manurut buhan KKB, para pandulang amas ngini ialah sasuruhan intelijen militer Indunidia nang manyamar sabagai urang sipil. Fitnah ngitu jadi alasan buhannya malakukan kekerasan tarhadap para pandulang. Lamun, aparat ka'amanan mambantah fitnah ngini lawan managaskan bahwasanya para kurban ngitu kada lain ialah urang sipil nang bausaha mancari nafkah.

## Juhutan
Biaju Kecil

**Biaju Kecil** adalah paruvinci di wilayah Kasultanan Banjar, nang sacara giugrafis wayah ini nitu tamasuk wilayah Kabupatin Kapuas nang ada di Kalimantan Tangah. Biaju Kecil ada dikuya dalam naskah lawas Hikayat Banjar lawan naskah parjanjian lawan bubuhan kulunial Walanda sabalum tahun 1800.

Kabaradaan wilayah **Biaju Kecil**, nang dikuya dalam Hikayat Banjar-Kotawaringin marupakan diantara sabuting wilayah nang mangirim utusan gasan manghadiri undangan panguasa Karajaan Nagara Dipa Lambung Mangkurat. Kahadiran ngisi tujuannya gasan upacara parnikahan Putri Junjung Buih lawan Pangeran Suryanata, (Rass:314) sabagai barikut:Maka orang piadak ampat puluh hari ampat puluh malam, makan dan minum. Sagala Sakai sama datang : orang batang Tabalong, orang batang Barito, orang Batang Alai, orang batang Hamandit, orang batang Balangan dan batang Pitap, orang batang Biaju Kecil, orang batang Biaju Besar dan orang Sabangau, orang Mendawai sarta orang Katingan, orang Sampit sarta orang takluknya, orang Pambuang sarta orang takluknya, sakaliannya itu datang dangan parsambahannya. Sukaramailah piadak itu, ada barwayang di Dalam, di Pagongan orang barwayang wong, di Paseban orang manopeng, di Sitilohor orang marakit.

## Itihi Jua
Biaju Besar

## Juhutan
Sungai Seruyan

**Sungai Seruyan** (bahari ngarannya Sungai Pembuang) yaitu ngaran sungai nang malili di prupinsi Kalimantan Tangah, Indunisia. Sungai ngini muasal banyunya di Mungkur Tikung (1175 m) di Pagunungan Schwaner, malili ampah ka pasisir salatan pulau Kalimantan wan bamuhara ka Laut Jawa. Bagian timur sungai ngini tagasnya hutan labat sampai ka danau Sembuluh (Belajau) wan jadi habitat Orang utan. Pas malalui Kabupatin Seruyan, Sungai Pembuang jua disambat sabagai "Sungai Seruyan". Sungai ngini baisi panjang 350 km wan kawa dilalui 300 km malalui sapalih kuta, dalamnya kira-kira rarata 6 m wan libarnya rarata 300 m.

= *Hidrologi* =
Sungai Seruyan marupakan sungai nang tautama dalam sistim dairah aliran sungai (DAS) Seruyan nang baisi luas sampai 13.300 km2 (5.100 sq mi) nang kulilingnya (perimeter) sampai 1.131 km (703 mi).

DAS ngini bahalat langsung lawan DAS Kapuas di ampah utaranya atas DAS Seruyan. Di timur bahalatan lawan DAS Katingan (atasnya DAS Seruyan) wan DAS Mentaya lawan juwa sapalih DAS halus di ampah bawahnya DAS Seruuyan. Ampah barat bahalatan lawan DAS Kotawaringin mulai matan atas sampai ka tangah DAS Seruyan, imbahtu DAS Kumai wan sapalih DAS nang ukurannya halus sampai ampah ka bawah DAS Seruyan.

Wayah maharagu dairah aliran sungai, DAS Seruyan tamasuk dalam wilayah gawian BPDAS Kahayan nang marupakan unit palaksana teknis di Ditjen PDASHL di bawah Kamantrian LHK. DAS Seruyan marupakan bagian matan satuan wilayah sungai (WS) Seruyan lawan juwa DAS Perlu wan DAS Segintung. WS Seruyan bahalatan lawan WS Mentaya-Katingan di timur, lawan WS Jelai-Kendawangan di barat wan WS Kapuas di utara.

## Anak sungai
Daptar anak sungai nang ada di DAS Seruyan, yaitu:Gasan majaga wan mamastiakan kuwalitas banyu di sungai Seruyan sakira aman dipakai lawan masarakat nang hidup di sapanjang sungai, Badan Lingkungan Hidup Kabupatin Seruyan rancak mamariksa kuwalitas banyu sungai saban dua sampai talu kali satahun di 39 titik nang bahambur di Kacamatan Seruyan Hilir, Seruyan Hilir Timur, Danau Sembuluh, Seruyan Raya, Danau Seluluk, Hanau, Batu Ampar, Seruyan Tengah wan Seruyan Hulu. Marga BLH Kabupatin Seruyan kada baisi laboratoriumnya saurang, sampel banyu dikirim ka laboratorium di Sampit, Kotawaringin Timur.

## Kabumian

Sungai ngini malili matan wilayah salatan ka utara pulau Kalimantan nang iklimnya hutan hujan tropis (kode: Af manuruik klasifikasi iklim Köppen-Geiger). Suhu rarata satahun adalah 24°C. Bulan paling panas adalah Nupimbir, *lawan* suhu rarata 26°C, wan suhu paling dingin di Pibuari, kikira 23 °C. Curah hujan rarata tahunan adalah 3118 mm. Bulan lawan hujan pangganalnya adalah Disimbir, lawan rarata 491 mm, wan nang parandahnya Siptimbir, rarata 67 mm.

## Itihi juwa

* BPDAS Kahayan
* Daftar daerah aliran sungai (DAS) di Indonésia
* Daftar sungai di Kalimantan
* Danau Salapan
* Hidrologi Pegunungan
* Ladang basah
* Daerah sungai wan pambagian WS di Indonesia

## Jujuhutan
Sungai Sekonyer

**Sungai Sekonyer** atawa **Sungai Sikunir** iyalah sungai nang malili di bagian salatan pulau Kalimantan, parcisnya di prupinsi Kalimantan Tangah, Indunisia.&nbsp; Sungai ngini marupakan anak sungai matan Sungai Kumai, wan dapat banyunya matan Sungai di Kem Leakey.

Sapalih aliran pada sungai ngini talimpua ka Taman Nasional Tanjung Puting. Parjalanan di sungai rancak mamakai kapal kalutuk. Sungai ngini tamasuk wadah bagana urang utan. Lawas kalawasan sungai ngini jadi bakalir habuk wan karuh, marga ada tambang amas di sapanjang higa sungai.

## Jujuhutan
Pambuang Walanda

**Pambuang Walanda** atawa **Distrik Pambuang** disambat juwa lawan ngaran **Pemboewan** atawa **Pemboeang** iyalah sabuting subdistrik Hindia Walanda nang pahinian duwa nuan baandakan di Kalimantan Tangah, Indunisia.

Distrik Pembuang diyakini marupakan muasal Kabupatin Seruyan wayah ini. Distrik ngini kada lawas imbah Sunan Nata Alam manyarahakan Pembuang Banjar ka VOC Walanda wayah 1787.

## Itihi juwa

* Inlands Bestuur
* Afdeling Sampit
* Danau Besar
* Dairah Dayak Besar
* Afdeling

## Jujuhutan
Palabuhan Segintung

**Palabuhan Laut Taluk Segintung** atawa nang biasa disambat jadi **Palabuhan Segintung** iyalah palabuhan nang andakannya di Kabupatin Seruyan, Kalimantan Tangah, Indunisia. Palabuhan ngini iya palabuhan laut panambayan di Kalimantan Tangah.

## Gambaran
Palabuhan Segintung diulah bapanjang ka Laut Jawa nang darmaganya diulah matan timbuk panjangnya 1 pal ampah ka tangah laut nangkaya hurup I. Amun ujar istilah palabuhan, palabuhan ngini disambat lawan darmaga *dolphin*, nang palabuhannya bagantung di atas tihang pancang atawa jumbatan *trestel*. Ihwal ini talain pada darmaga palabuhan di Kalimantan Tangah, nang diulah sajajar lawan higa pantai atawa sungai.

Palabuhan ngini andakannya parak lawan muhara Sungai Seruyan, nang maulah lalu lintas kapal-kapal nang balabuh kada diganggu lawan pasang banyu laut. Palabuhan Segintung bajarak kikira 20 pal matan indung banua Kabupatin Seruyan, Kuala Pembuang. 

## Jujuhutan
Sungai Arut

**Sungai Arut** iyalah sungai nang malili di Kabupatin Kotawaringin Barat, Kalimantan Tengah, Indunisia. Sungai ngini marupakan anak Sungai Lamandau. Sungai Arut sama nangkaya sungai Lamandau, kawa dilalui sampai ka atas lawan sapitbut nang dipakai lawan bubuhan wisatawan gasan bakunjang ka kampung urang Dayak.&nbsp;

## Hidrologi
Sungai ngini baisi panjang 250 km, lawan dalamnya rarata 4 m wan libarnya rarata 100 m. Panjang Sungai Arut nang kawa dipakai gasan dilayari sapanjang 190 km. Wilayah di sapanjang higa DAS Arut satumat banar calap, bahanu baruh, wan marupakan dairah endapan nang sipatnya organik wan asam.

## Kabumian
Sungai ngini malili di dairah salatan pulau Kalimantan nang baiklim hutan hujan tropis (kode: Af manurut klasifikasi iklim Köppen-Geiger). Suhu rarata satahun adalah 24 °C. Bulan pamanasnya adalah Uktubir, *lawan* suhu rarata 24 °C, wan pandinginnya Juli, sakitar 22 °C. Curah hujan rarata tahunan adalah 2778 mm. Bulan nang hujan tabanyak pada biasanya adalah Nupimbir nang curahnya turun 386 mm, wan nang kada tapi hujan di bulan Siptimbi nang curahnya 66 mm.&nbsp;&nbsp;&nbsp;&nbsp;&nbsp;&nbsp;

## Itihi juwa

* Daptar sungai di Indunisia
* Daptar sungai di Kalimantan

## Jujuhutan
Sungai Kumai

**Sungai Kumai** iyalah sungai nang malili di Kalimantan Tangah, Indonesia.

## Andakan
Sungai Kumai baisi muasal banyunya di pagunungan Schwaner wan malili ampah salatan sapanjang  ka Laut Jawa, nang muharanya bangaran Taluk Kumai. Taluk ngini bawahnya baluluk nang baik gasan mambuang sauh di kadalaman . Sungai ngini kawa dilalui lawan kapal-kapal nang *draft*  sampai ka kampung Kumai di higa kanannya,  datang muntung taluk, wan masih kawa tarus  ampah hulu. Kadalaman sungai ngini di Kumai adalah . Palabuhan Kumai baandakan di Kabupaten Kotawaringin Barat,  matan indung banuanya Pangkalan Bun, wan dipakai gasan mangirim minyak sawit nang dihasilkan gasan ka luar nagri.

## ''Ekologi''
Tampungan banyu bamamacam sapanjang tahun, lawan tampungan paningginya sapanjang muson barat laut. Wayah tartantu satahun sungai ngini baluluk saikit. Sungai ngini masih tarasa masin sampai  mil) arah hulu. Alirannya hampir samunyaan taliwati hutan dataran randah tropis. Parak muhara sungai, tanaman pambanyaknya iyalah rumbia wan bakau.

Hutan gambut nang baandak di salatan Sungai Kumai sawat karingan wan kamandahan wayah 1982-83 nang kajadian pulang di di tahun 1997-98.  Taman Tanjung Puting, nang sapalihnya iya hutan rawa gambut, tapandang jadi wadah bagana 4000 ikung urang utan. Taman ngini kawa didatangi matan Kumai mamakai sapitbut liwat Sungai Kumai wan imbah itu bapaling ka Sungai Sekonyer sampai ka Kem Leakey, nang 1,5 jam lawasnya bakapal.  Sungai Kumai salajur juwa jadi pahalatan utaranya Taman Tanjung Puting nang mana di luar pada nitu hutan hudah dibabat gasan ditanami sawit. 

## Jujuhutan
Hari Braille Sadunia

**Hari Braille Sadunia** atawa Hari Braille Internasional diganang saban tanggal 4 Januari, pas lawan hari diranakakannya Louis Braille, nang maulah aksara braille gasan pambacaan lawan nulis gasan bubuhan tunanetra atawa urang picak. Hari ngitu ditujuakan sekira masyarakat ngini ingat amun aksara braille nitu penting wan kada kawa dipandang randah, marga daminitu kakawanan nang rabun atawa kada kawa manjanaki kawa mambaca kitab, buku palajaran, pangumuman pamarintah, hinggan maklumat di wadah umum. Hari Braille ngini jua kaya samacam pangiawan gasan mambaiki sarana umum, sakulah, parpustakaan, rumah ibadah, lawan kantur-kantur supaya sasain ramah gasan panyandang disabilitas netra, jadi sidin kawa babaur, bagawi, lawan baibadah lawan labih mandiri kada harus salalu minta tulung lawan urang lain. Tanggal pangganangan ngini dipilih lawan Majelis Umum PBB malalui pangumuman tikas Nupimbir 2018. Imbah nitu Hari Braille sedunia pamulaan diganang tikas 4 Januari 2019.

## Jujuhutan
Sudarsono

**Sudarsono** ialah ngaran Bupati Kabupatin Seruyan nang manjabat matan 2013 sampai tahun 2018, menggantiakan Darwan Ali. Inya ni masyhur maraga manang pilkada Seruyan 2018 lewat jalur independen wan mengalahkan musuh-musuh pulitiknya nang dihambin lawan partai-partai ganal.

## Jujuhutan
Distrik Dusun Ilir

**Distrik Dusun Ilir** iyalah bakas distrik (kedemangan) nang marupakan bagian matan wilayah administratip Afdeeling Becompaij en Doesson wayah jaman kolonial Hindia Walanda dahulu. Wilayah distrik Dusun Ilir iya tamasuk samunyaan dairah Kabupatin Barito Salatan.

## Kiai Kapala Distrik

## Itihi juwa

* Distrik Dusun Ulu

## Jujuhutan
Palabuhan Panyubarangan Bahaur

**Palabuhan Panyubarangan Bahaur** iyalah palabuhan panyubarangan nang andakannya di kampung Bahaur Hulu, Kacamatan Kahayan Kuala, Kabupatin Pulang Pisau, Kalimantan Tangah nang mahubungakan wilayah Pulang Pisau lawan Palangkaraya lawan juwa Pulau Kalimantan lawan Palabuhan Panyubarangan Paciran di Kabupatin Lamongan, di Pulau Jawa.

## Andakan
Palabuhan ngini andakannya di pasisir subalah barat matan aliran Sungai Kahayan. Andakan palabuhannya bajarak kukurang labih 80 pal ampah barat daya matan tangah Kuta Pulang Pisau.

## Darmaga
Palabuhan ngini wastu baisi sabuting darmaga nang dipakai bagantian.

## Rute

# Bahaur - Paciran

## Jujuhutan


## Pranala luar

* Daftar Palabuhan Panyubarangan di situs web Indonesiaferry.co.id